Diari Oficial de la Generalitat Valenciana


Sumari del DOGV 2272, del 23-05-1994 (1994/831493)

ORDRE de 28 d'abril de 1994, de la Conselleria d'Educació i Ciència, per la qual es convoquen places de residencia per al curs1994/95 per a col.laboradors becaris al centre residencial del complex educatiu de Cheste.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/28/(5)/dof/vci/html**

### Dades del document

Número de DOGV
:   2272

Data del DOGV
:   23-05-1994

Secció del DOGV
:   DISPOSICIONS GENERALS

Número del document
:   1994/831493


Data del document
:   28-04-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 28 d'abril de 1994, de la Conselleria d'Educació i Ciència, per la qual es convoquen places de residència per al curs 1994/95 per a col·laboradors becaris al centre residencial del complex educatiu de Cheste. [94/3255]  
Per al desplegament de la convivència i l'execució de les activitats complementàries de l'alumnat del centre residencial del complex educatiu de Cheste, cal que la tasca dels funcionaris encarregats d'aquesta siga auxiliada per persones que, sense establir amb l'administració un vincle de naturalesa administrativa ni laboral, col·laboren durant el curs acadèmic en aquestes tasques. Amb aquesta finalitat, es va crear, al seu dia, la figura del col·laborador becari, com a auxiliar que compatibilitzava els estudis universitaris amb l'assistència en les tasques formatives que en el centre es desplegaven, atorgant-li, en canvi, la possibilitat de residir en el Complex Educatiu de Cheste gratuïtament.  
Així, doncs, i fent ús de les atribucions que em confereix l'article 35 de la Llei de Govern Valencià,  
ORDENE:  
Convocatòria  
Primer  
1. Convocar 60 places de residència per a col·laboradors becaris al complex educatiu de Cheste per al curs 1994/95.  
2. El col·laborador becari, mentre ho siga, no podrà fer cap tipus de treball remunerat dins del complex educatiu de Cheste.  
Requisits dels sol·licitants  
Segon  
Per a optar a ser col·laborador becari caldrà complir i acreditar, en els casos que siga necessari, els requisits següents:  
a) Ser espanyol.  
b) Complir les condicions acadèmiques necessàries per a cursar estudis universitaris durant el curs 1994/95.  
c) Estar matriculat en el curs 1994/95 en un centre oficial universitari. La distància d'aquest centre al complex educatiu de Cheste on ha de residir i els mitjans de comunicació entre aquests, han de permetre al becari el compliment normal de les seues obligacions.  
d) Haver complit, com a mínim, divuit anys.  
e) No patir cap malaltia, física o psíquica que impossibilite el compliment de les obligacions.  
Procediment  
Tercer  
1. Els aspirants hauran de presentar els documents següents:  
a) Instància dirigida a la directora general de Centres Docents, segons el model de l'annex I.  
b) Dues fotografies tipus carnet.  
c) Fotocòpia compulsada del document nacional d'identitat.  
d) Qualsevol document acreditatiu de les qualificacions obtingudes en el curs precedent.  
e) Els becaris universitaris que hagen resultat admesos hauran de presentar durant la primera quinzena d'octubre, una còpia de la matrícula universitària.  
2. Els aspirants que hagen sigut col·laboradors becaris el curs anterior al complex educatiu de Cheste restaran exempts de presentar els documents que s'exigeixen en el punt 1, apartats b i c.  
3. A l'efecte de l'avaluació, caldrà acompanyar la instància de l'acreditació de les activitats educatives (experiència com a col·laborador becari) o socials (voluntariat en Creu Roja, Caritas, associacions juvenils, etc.) en què la persona interessada haja participat.  
4. Les instàncies es facilitaran en les direccions Territorials d'Educació, en el complex educatiu de Cheste i en les oficines d'Informació, Iniciatives i Reclamacions de la Generalitat Valenciana; i es podran presentar amb la documentació complementària, als mateixos llocs i per qualsevol dels conductes establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, 27.11.92).  
5. El termini de presentació de sol·licituds i documents serà de 15 dies comptadors a partir del dia següent de la seua publicació en el Diari Oficial de la Generalitat Valenciana.  
Comissió qualificadora  
Quart  
La valoració dels mèrits per a col·laboradors becaris l'efectuarà una comissió, segons el barem indicat en l'annex II, constituïda per:  
- La cap del Servei de Títols i Programes Complementaris de la Direcció General de Centres Docents, qui farà de presidenta.  
- Vocals:  
El director gerent del complex educatiu de Cheste.  
El director de la residència del complex educatiu de Cheste.  
Un representant dels pares, elegit entre els que tenen fills en la residència.  
Un representant dels alumnes elegit d'entre els propis alumnes residents.  
Un tècnic del Servei de Títols i Programes Complementaris de la Direcció General de Centres Docents.  
El secretari de la residència qui serà, així mateix, el secretari de la comissió.  
Drets  
Cinqué  
Els col·laboradors becaris tindran els drets següents:  
a) Exempció del pagament dels serveis residencials durant el període de funcionament d'aquests.  
b) Reconeixement de la condició de col·laborador becari davant la resta dels residents.  
c) Assistència sanitària ordinària pels serveis mèdics del complex educatiu de Cheste  
Obligacions  
Sisé  
Els col·laboradors becaris tindran les obligacions següents:  
a) Sotmetre's a reconeixement mèdic previ, en els serveis facultatius del complex educatiu de Cheste.  
b) Residir en el complex educatiu de Cheste.  
c) Complir i fer complir les normes de règim intern del complex educatiu de Cheste.  
d) Desenvolupar les activitats pròpies de la residència encomanades per la direcció, pel que fa al desplegament d'accions formatives i de convivència dels residents.  
Resolució  
Seté  
1. La directora general de Centres Docents resoldrà provisionalment la convocatòria en el termini d'un mes comptador a partir de l'endemà de la data d'acabament del període de presentació de sol·licituds.  
2. L'esmentada resolució provisional haurà de contenir:  
- Una llista de sol·licitants admesos, ordenada amb les puntuacions atorgades pels distints apartats de l'annex.  
- Una llista de sol·licitants suplents, ordenada també d'acord amb les puntuacions atorgades.  
- Una llista de sol·licitants exclosos, indicant-hi les causes d'exclusió.  
Aquesta resolució provisional serà exposada en els taulers d'anuncis de les direccions territorials d'Educació i del complex educatiu de Cheste, per tal que en el termini de 15 dies naturals comptadors des de l'endemà de l'exposició, les persones interessades puguen formular les reclamacions que consideren oportunes davant de la Direcció General de Centres Docents.  
3. Una vegada resoltes les reclamacions i després de la proposta de la comissió avaluadora, la directora general de Centres Docents, en el termini màxim d'un mes comptador des de la finalització del termini de reclamacions a la resolució provisional, dictarà la resolució definitiva de la convocatòria en exercici de les facultats que a aquest efecte li atribueix aquesta Ordre. Aquesta Resolució serà exposada en els mateixos llocs que la provisional.  
4. La manca de resolució definitiva de la convocatòria tindrà efectes de desestimació.  
5. Contra aquesta resolució definitiva, les persones interessades podran interposar recurs ordinari davant del conseller d'Educació i Ciència en el termini d'un mes comptador a partir del dia de l'exposició en els esmentats taulers d'anuncis.  
DISPOSICIONS FINALS  
Primera  
Delegue en la directora general de Centres Docents l'atribució de concedir aquestes ajudes i l'autoritze perquè dicte les resolucions i instruccions necessàries per al desenvolupament i l'execució d'aquesta Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
Tercera  
Contra aquesta Ordre que posa fi a la via administrativa podrà interposar-se, amb la comunicació prèvia al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, segons el que estableix l'article 110 de la LLei 30/1992 de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la LLei de la Jurisdicció Contenciosa Administrativa. Tot això sense perjudici que se n'interpose qualsevol altre que s'estime procedent.  
València, 28 d'abril de 1994   
El conseller d'Educació i Ciència,   
JOAN ROMERO I GONZÁLEZ  
ANNEX I  
Sol·licitud de becari col·laborador al centre residencial del complex educatiu de Cheste, curs 1993/94.  
Nom i cognoms:  
Domicili:  
Carrer: Núm.:  
Població: Codi:  
Telèfon:  
Núm. DNI:  
Sol·licite que em siga concedida plaça de becari col·laborador al centre residencial del complex educatiu de Cheste, per a la qual cosa aporte la documentació que s'hi acompanya.  
   
..., .. d ... de 1994  
Signatura  
Documentació que s'hi acompanya:  
- Dues fotografies del tipus carnet.  
- Fotocòpia compulsada del Document Nacional d'Identitat.  
- Documentació acreditativa de les qualificacions obtingudes el curs precedent.  
- Acreditació d'activitats educatives socials o d'associacionisme juvenil en què el sol·licitat ha participat.  
SRA. DIRECTORA GENERAL DE CENTRES DOCENTS  
   
ANNEX II  
Barem  
1. Experiència com a col·laborador becari.  
Per aquest apartat es podrà valorar fins un màxim de 12 punts.  
- Per cada any com a col·laborador becari: 4 punts.  
2. Vinculació al complex educatiu de Cheste  
- Per haver estat alumne del complex educatiu de Cheste: 2 punts  
- Per ser alumne de l'IVEF: 1 punt  
3. Experiència d'activitats socials fins un màxim de 6 punts.  
- Per cada any de prestació: 2 punts  
4. Expedient acadèmic referit al curs universitari anterior, fins a 5 punts segons l'ordenació següent:  
Aprovat 1 punt  
Notable 3 punts  
Excel·lent. 4 punts  
M. Honor 5 punts


Còpia Permalink ELI